หุ้นนอกตลาดแตกรับมือยังไงดี?
เมื่อเข้าสู่สถานการณ์หุ้นต่างประเทศตลาดแตก สิ่งที่จะต้องคำนึงถึงหากตัดสินใจลงทุนคือ
ลงทุนในหุ้นประเภทที่มีการเติบโตอย่างแน่นอน หรือเป็นเป็น MEGA Trend ที่มีการเติบโต
ต้องเป็นหุ้นหรือสินทรัพย์ที่มีนโยบายจากรัฐให้การสนับสนุน
หากมองทางฝั่งอเมริกา รัฐบาลให้การสนับสนุนเรื่องของ R&D and Manufacturing, Electric Vehicles, Clean Energy tax credits โดยจะมุ่งไปที่ Electric Vehicles เป็นหลัก นอกจากนี้ กระแสของรถยนต์ไฟฟ้ากำลังมาแรงตั้งแต่ช่วงปี 2021 อาจกล่าวได้ว่า เทรนด์ที่กำลังมาและมีแนวโน้มเติบโตคือ EV & AV (Electric Vehicle and autonomous vehicles) ประกอบกับอุตสาหกรรมยานยนต์เป็นช่วงเปลี่ยนผ่านมาสู่การขับเคลื่อนด้วยไฟฟ้า และพัฒนาเป็นระบบขับเคลื่อนอัจฉริยะ ซึ่งจะเป็นเทรนด์ใหม่ของรถยนต์ที่จะได้เห็นกันในวงกว้าง หากบริษัทใดสามารถผลิตรถยนต์ตามคุณสมบัตินี้ได้ ก็จะมีผลประกอบการที่เติบโตขึ้นอย่างเห็นได้ชัด
ในภาวะตลาดช่วงขาลง สิ่งที่นักลงทุนจะต้องตระหนักคือ ราคาหุ้นย่อมขึ้นลงเป็นวัฏจักร  ถ้าหากมีเงินทุนสำรอง และเป็นหุ้นที่ดี เป็นกองทุนที่ดี ก็สามารถอดทนถือต่อไปได้ เพื่อรอจังหวะที่ราคาหุ้นจะขึ้น
อีกครั้ง หากเป็นนักลงทุนหน้าใหม่ที่กำลังจะเข้าสู่ตลาด อาจจะต้องรอจังหวะให้ราคาหุ้นสูงขึ้น เพื่อให้ตลาดมีแนวโน้มที่ดีมากขึ้น ยกเว้นผู้ที่สามารถยอมรับความเสี่ยงได้สูงก็สามารถเข้าซื้อได้ ทั้งนี้ หากไม่เลือกลงทุนในตลาดหุ้น อาจจะมองในส่วนของ Alternative Investment ซึ่งปัจจุบันมีให้เลือกอย่างหลากหลาย หรืออาจลงทุนในหุ้นจำพวก Commodity หรือสินทรัพย์ที่เป็น MEGA trend ที่มีการเติบโต และได้รับการสนับสนุนจากทางรัฐ ฯ อาจทำให้สามารถลงทุนต่อไปได้
ข่าวเศรษฐกิจและการเงิน,การวิเคราะห์ทางการเงิน & เศรษฐศาสตร์การเงิน,ความรู้ทางการเงิน